Nadškofija Ljubljana

22. Gala koncert Radia Ognjišče
2016-11-20 15:00 (Europe/Ljubljana)
Rojstni dan Radia Ognjišče že tradicionalno obeležujemo z dvema koncertoma v Gallusovi dvorani Cankarjevega doma. Letos bo to 20. novembra ob 15. in 19. uri. Vstopnice je že mogoče rezervirati v našem tajništvu na številki 01-512-11-26.
Na programu bodo slovenske cerkvene in sodobne krščanske pesmi ob spremljavi Simfoničnega orkestra Cantabile iz Logatca. Prav za to priložnost je kar pet priznanih slovenskih skladateljev in aranžerjev – Slavko Avsenik ml., Matija Krečič, Gašper Jereb ter Nada in Dečo Žgur naredilo priredbe.
Ob spremljavi 60-članskega simfoničnega orkestra in 40-članskega Gala zbora bodo zapeli: Modrijani, Irena Yebuah Tiran, Kvatropirci, Slavko Ivančič, Iva Stanič, Metod Palčič, Irena Vidic, Iva Stanič, Lea Likar, p. Janez Ferlež, M.J.A.V., Gloria, Lea Bartha Pesek, Alfa in omega ter Petra Stopar, Ivan Hudnik, Andrej Jerman, Tadej Sadar, Marjan Bunič, Urša in Jure Sešek. Čaka pa vas tudi posebno presenečenje.
Pesmi, kot so “O, luč nebeška”, “Gospod, ti veš”, “Dva novčiča”, “Dajte mi zlatih strun”, “Cesta zvabila me je”, “Pater Pij”, “Deni me”, “Misijonar”, “O, Mati čistega srca”, …. bodo veličastno zazvenele na odru, upamo, polne Gallusove dvorane.

Vir: Radio Ognjišče

Teden Karitas
2016-11-20 - 2016-11-27
Letošnji Teden Karitas bo potekal od ponedeljka, 21. 11. 2016 do nedelje, 27. 11. 2016 pod geslom »V objemu dobrote«. Ob letošnjem geslu Tedna Karitas 2016 z deli in odnosom dobrote pomagamo, podpiramo in opogumimo človeka v stiski, da bo ob podpori prostovoljcev, sodelavcev Karitas in vseh ljudi odprtega srca lažje rešil stisko in probleme, s katerimi se je v življenju srečal.
Teden Karitas svoje srce odpira na 459 župnijskih Karitas, kjer se preko celega leta 11.000 prostovoljcev trudijo objeti ljudi v stiski in jim dati oporo in dostojanstvo. Vrh Tedna Karitas je Nedelja Karitas, 27. 11. 2016, kjer po župnijah potekajo različna praznovanja. V Tednu Karitas pa bodo župnijske Karitas pripravile dogodke, dneve odprtih vrat, manjše koncerte, ki vam jih bomo posredovali v prihodnjih dneh. Na nacionalni ravni bosta potekala dva osrednja dogodka:

Sreda, 23. 11. 2016: ROMANJE PROSTOVOLJCEV KARITAS NA SLOMŠKOVO PONIKVO
Slovenska karitas vabi prostovoljce in sodelavce Karitas. Pričetek romanja bo z molitvijo ob 00 in ob 12.00 sv. maša,ki jo bo daroval predsednik Slovenske karitas, nadškof msgr. Alojzij Cvikl.

Sreda, 23. 11. 2016: DOBRODELNI KONCERT KLIC DOBROTE
Ob 20.00 bo koncert z neposrednim TV prenosom na 1. programu TV Slovenija, Radia Slovenija in Radiu Ognjišče. V času koncerta in tudi še cel december bomo zbirali sredstva za pomoč slovenskim družinam v stiski. Vstopnice za večerni koncert (cena 10 €) so na voljo na Slovenski karitas (01 300 59 60), na vseh škofijskih Karitas in v knjigarni Celjske Mohorjeve družbe v Celju.

Slovenska karitas

Jesensko srečanje članov ŽPS, II. in IV. arhidiakonat
2016-11-19 09:00 - 13:00
Škofijski urad za laike vabi na srečanje članov ŽPS za člane dekanij II. in IV. arhidiakonata (dekanije Radovljica, Kranj, Šenčur, Tržič, Škofja Loka, Vrhnika, Cerknica, Ribnica, Grosuplje), z začetkom ob 9.00. Program bo potekal do 13.00, sledi pa skupno kosilo.
Srečanje bo v Zavodu sv. Stanislava, namen srečanja pa je: Vzgoja občestva za sprejemanje ranjenih družin v župniji. Če se srečanja ne morete udeležiti na termin, določen za vašo dekanijo, ste dobrodošli tudi na preostali razpoložljivi termin (12.11). Informacije in prijave na: urad.za.laike.lj@rkc.si, 01/234-26-51.

Praznovanje 50-letnice Nikodemovih večerov, ljubljanska stolnica
2016-11-17 18:30
18.30 Slovesna maša v stolnici
19.30 Praznovanje na Teološki fakulteti. Spregovoril bo g. Milan Knep in sicer na temo: SLOVENSKI IZOBRAŽENEC VČERAJ IN DANES. Moji spomini na tiste čase.

Nikodemovi večeri 2016
2016-11-14 19:30 - 2016-11-24 19:30
Vabljeni na Nikodemove večere 2016 z naslovom Radost ljubezni!
Več o vsebini večerov najdete na povezavi.
Ponedeljek 14. 11.
Jaz – midva – mi pred Bogom
Mons. dr. Marjan Turnšek
Torek 15.11.
Družina med poklicanostjo in resničnostjo
Dr. Stanislav Slatinek
Karmen Kristan
Dr. Ivo Kerže
Dr. Aleš Maver
Sreda 16.11.
“Vsakdanja” ljubezen v zakonu
Štefka in Peter Dolenc, Sanja in Jani Jeriček
Četrtek 17.11.
Praznovanje 50. letnice Nikodemovih večerov
18.30 Slovesna maša v stolnici
19.30 Praznovanje na Teološki fakulteti. Spregovoril bo g. Milan Knep in sicer na temo: SLOVENSKI IZOBRAŽENEC VČERAJ IN DANES. Moji spomini na tiste čase.
Ponedeljek, 21. 11.
Izzivi vzgoje v digitalni dobi – izpolnjujoča ali kompulzivna spolnost
Peter Topić
Torek 22. 11.
Evangelij družine in problemi ljudi
Dr. Igor Bahovec, dr. Mojca Belcl Magdič, dr. Blaž Jezeršek
Sreda 23. 11.
Kje so naši sinovi in hčere?
Aleš Čerin
Neža Repanšek
Četrtek 24.11.
Rešena iz pekla
Ania Goledzinowska

Slovesnost ob zaključku svetega leta, Ljubljana - stolnica
2016-11-13 16:00

Zaprtje jubilejnih svetih vrat, Ljubljana - Žale
2016-11-13 11:00

Zaprtje svetoletnih vrat, Stična
2016-11-13 10:00

Teden zaporov
2016-11-13 - 2016-11-19
TEDEN ZAPOROV 13. – 19. 11. 2016: GOSPOD, USMILI SE!
Teden molitve
Ko rastemo v veri in spoznanju, kako Bog ljubi vsakega izmed nas – kako veliko je njegovo usmiljenje, ko nam odpušča, nas vzgaja in hrabri –odkrivamo, da smo tudi sami sposobni izkazati usmiljenje drugim v večji meri in prositi Boga, da nam izkaže še več usmiljenja. To je zdravilni krog: Bog je usmiljen, mi postajamo še bolj usmiljeni in tako občutimo še več njegove milosti! Ob tem se vendarle zavedamo, da smo lahko še boljši; Bog nas kliče celo k popolnosti, čeprav je le On sam popoln. V letu usmiljenja, ki ga je razglasil papež Frančišek, je naša skupna molitev in prošnja: ‘Gospod, usmili se!’ Ta nas postavlja trdno na realna tla in v enakovreden položaj, ko se vedno bolj bližamo Jezusu, ‘obličju Očetovega usmiljenja’.
Po svetu že štirideset let, v Sloveniji pa dvanajsto leto teden zaporov ponuja molitveno literaturo krščanskim skupnostim s povabilom k molitvi za vse, ki jih zaznamujejo zapori: za zaprte osebe in njihove svojce, za žrtve kaznivih dejanj in njihove skupnosti, za delavce v kazenskopravnem sistemu ter za številne druge, ki so vključeni v skrb za vse zaznamovane s kaznivim dejanjem, znotraj in zunaj naših zaporov.
Povabljeni ste, da vsak dan tedna zaporov molite po namenu posameznega dne in se hkrati vprašate, ali lahko kot posameznik/-ca ali skupnost storite eno stvar, za katero od skupin, za katere molite.
Molitev tedna zaporov:

Gospod, Ti ponujaš svobodo vsem ljudem. Molimo za vse ljudi v zaporih. Razlomi vse obstoječe vezi strahu in osamljenosti. S svojo ljubeznijo podpiraj zaprte, njihove družine in prijatelje, zaposlene v zaporih in vse, ki zanje skrbijo. Ozdravljaj vse, ki so jih ranila dejanja drugih, še posebej žrtve kaznivih dejanj. Pomagaj nam, da si bomo odpuščali, ravnali pravično, ljubili usmiljenje in v ponižnosti hodili skupaj s Kristusom v Njegovi moči in z njegovim Duhom, danes in vsak dan. Amen.

Plakat tedna zaporov 2016 si lahko ogledate (shranite ali natisnete) tukaj, molitve za vse dni tedna zaporov pa najdete na povezavi.

Slovesnost ob zaključku svetega leta, Brezje
2016-11-12 18:00

Jesensko srečanje članov ŽPS, I. in III. arhidiakonat
2016-11-12 09:00 - 13:00
Škofijski urad za laike vabi na srečanje članov ŽPS, za člane dekanij I. in III. arhidiakonata (dekanije Ljubljana – Center, Ljubljana – Moste, Ljubljana – Šentvid, Ljubljana – Vič/Rakovnik, Kamnik, Domžale, Litija, Zagorje) z začetkom ob 9.00. Program bo potekal do 13.00, sledi pa skupno kosilo.
Srečanje bo v Zavodu sv. Stanislava, namen srečanja pa je: Vzgoja občestva za sprejemanje ranjenih družin v župniji. Če se srečanja ne morete udeležiti na termin, določen za vašo dekanijo, ste dobrodošli tudi na preostali razpoložljivi termin (19.11). Informacije in prijave na: urad.za.laike.lj@rkc.si, 01/234-26-51.

Zahvalna nedelja
2016-11-06

Nedelja svetniških kandidatov v ljubljanski metropoliji
2016-09-18 15:00 - 17:30
Letos bo v ospredju praznovanja lik Božjega služabnika Andreja Majcna.
Ob 15. uri bo v cerkvi Marije Pomočnice kristjanov molitev rožnega venca.
Ob 16. uri bo somaševanje slovenskih škofov in duhovnikov vodil novomeški škof msgr. Andrej Glavan. Po končani sveti maši bo v cerkvi še kratka predstavitev beatifikacijskih postopkov.

Stična mladih
2016-09-17 09:00 - 17:30

Pastoralni tečaj
2016-09-14 09:00 - 13:00
Vsebinsko bo letošnji pastoralni tečaj povezoval apostolsko spodbudo Amoris laetitia (Radost ljubezni) ter osrednje mesto družine in usmiljenja v našem pastoralnem delovanju.
Naslov pastoralnega tečaja je Duhovnik v odnosu z zakonci v njihovi resničnosti. Z njim želimo tudi v
naši krajevni Cerkvi »ugrizniti« v perečo problematiko, izpostavljeno v 8. poglavju posinodalne spodbude Amoris laetitia, ki zadeva spremljanje, razlikovanje in vključevanje krhkosti, in najti odgovore, kaj papež pričakuje od nas.

Molitveni dan za duhovne poklice
2016-09-10 08:30 - 12:00
Molitveni dan za duhovne poklice bo v soboto, 10. septembra, na Brezjah pod geslom V družini je usmiljenje doma.
Program:
8.30 rožni venec
9.00 molitvena animacija
9.30 molitvena ura za duhovne poklice
10.30 slovesno somaševanje, ki ga bo vodil nadškof msgr. Stanisalv Zore OFM
Po maši bo za vse ministrante srečanje z nadškofom.
